കരിമീൻ പൊള്ളിച്ചത്

കേരളത്തിന്റെ കായലുകളിൽ കാണപ്പെടുന്ന കരിമീൻ കൊണ്ടുണ്ടാക്കുന്ന ഒരു വിഭവമാണു കരിമീൻ പൊള്ളിച്ചത്. കേരളത്തിലെല്ലായിടത്തും ലഭ്യമാണെങ്കിലും കുമരകമാണു കരിമീൻ പൊള്ളിച്ചതിന് പേരു കേട്ട സ്ഥലം. ഈ വിഭവത്തിനു അതിന്റെ പ്രത്യേകത നൽകുന്നതു കരിമീനോടൊപ്പം ചേർക്കുന്ന ഉള്ളിയും വറ്റൽമുളകും വെളുത്തുള്ളിയും ചേർത്തുണ്ടാക്കുന്ന മസാലയാണ്. കേരളത്തിന്റെ നാടൻവിഭവങ്ങളിൽ പ്രധാനിയായ കരിമീൻ പൊള്ളിച്ചത് വിനോദസഞ്ചാരികളെയും ആകർഷിക്കുന്നു. കരിമീൻ മസാല പുരട്ടി വാഴയിലയിൽ പൊതിഞ്ഞ് അടുപ്പിൽ വെച്ചു പൊള്ളിച്ചാണു ഈ വിഭവം തയ്യാറാക്കുന്നത്.

വർഗ്ഗം:മത്സ്യവിഭവങ്ങൾ
വർഗ്ഗം:ഭക്ഷണപദാർത്ഥങ്ങൾ